Vaiguvos herbas

Vaiguvos herbas – vienas iš Vaiguvos kaimo ir seniūnijos heraldikos atributų.

Aprašas

Herbo skydo mėlyname lauke sidabrinė apversta gegnė, virš kurios auksinė bekaklė Jono Krikštytojo galva.

Simbolika

Heraldinė figūra sidabrinė gegnė asocijuojasi su miestelio vardu ir upe Knituoja. Šventas Jonas Krikštytojas traktuojamas kaip žmonijos užtarėjas, asketiško gyvenimo būdo idealas.

Istorija 
Vaiguva istorinio herbo neturėjo. Heraldikos komisijoje kartu su Vaiguvos bendruomene buvo nuspręsta herbe pavaizduoti heraldinę figūrą sidabrinę gegnę ir įamžinti 1803-1804 m. pastatytą naują dvibokštę bažnyčią, kuri tituluojama Šv. Jono Krikštytojo vardu. Vaiguvos bažnyčia ir dalis miestelio gatvių įrašyta į Lietuvos urbanistikos paminklų sąrašą.

Lietuvos Respublikos Prezidentė herbą 2009 m. rugpjūčio 31 d. patvirtino dekretu  Nr. 1K-90. Herbo etalono autorius – dailininkas Arvydas Každailis.

Taip pat skaitykite 
 Vaiguvos vėliava

2009 m. patvirtinti Lietuvos gyvenviečių herbai
Kelmės rajono savivaldybės gyvenviečių herbai
Vaiguva